ล่าสุดมีประจำเดือนเมื่อวันที่ 10 ส.ค.62 ค่ะ และประจำเดือนหยุดประมาณวันที่ 16 ส.ค.ค่ะ หลังจากนั้นมีเพศสัมพันธ์วันที่ 17 ส.ค. และทานยาคุมฉุกเฉินไป จนกระทั่งวันที่ 24 ส.ค. มีเลือดไหลจากช่องคลอด คิดว่าน่าจะเป็นประจำเดือน และมีอาการไม่สบายร่วมด้วย ทานยาหลายชนิด ยาแก้ไอ ยาฆ่าเชื้อ ยาขยายหลอดลม และยาละลายเสมหะค่ะ แบบนี้ประจำเดือนมาผิดปกติมั้ยคะ จะมีอันตรายอะไรมั้ย
สวัสดีค่ะ หากประจำเดือนมาวันที่ 10 ส.ค. แล้วได้มีเพศสัมพันธ์ในวันที่ 17 ส.ค. เท่ากับมีเพศสัมพันธ์ในวันที่ 8 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%สำหรับเลือดที่ออกจากช่องคลอดในวันที่ 24 ส.ค. น่าจะเป็นเลือดที่เกิดจากผลของยาคุมฉุกเฉิน ไม่ใช่ประจำเดือน เพราะประจำเดือนเพิ่งมาไปไม่นาน แต่ก็ไม่ได้อันตรายอะไร สำหรับประจำเดือนจริงๆ ที่ควรจะมาช่วงวันที่ 10 ก.ย. นั้น ก็อาจมาช้ากว่ากำหนดได้ส่วนอาการไม่สบาย หากมีอาการของไข้หวัด ก็ไม่ได้มีผลทำให้ประจำเดือนมาเร็วขึ้น แต่อาจจะมีผลทำให้ประจำเดือนมาช้าได้ ดังนั้น ประจำเดือนในรอบต่อไป ก็น่าจะมาช้ากว่าปกติได้ค่ะ